Tæplega fimmtíu voru á eldfjallaeyjunni Whakaari þegar hún gaus . Vísir / AP Tugir ferðamanna voru á nýsjálensku eldfjallaeyjunni Whakaari þegar hún gaus aðfaranótt mánudagsins . Sex andlát hafa verið staðfest , þrjátíu og fjórum hefur verið bjargað en ekkert er vitað um afdrif átta . Brian Dallow , ástralskur faðir eins þeirra sem er saknað , sagðist ekki hafa fengið neinar upplýsingar um son sinn aðrar en þær að hann hafi verið á eyjunni . „ Ég meina ef við bara vissum að eitthvað hafi gerst þá væri það betra en þessi bið . Ég get alveg sagt þér það núna . Af því að nú þurfum við bara að halda rónni og vona það besta , “ sagði Dallow við AP.Þær Ronnie og Jaqueline , frænkur Tipene Maangi sem er einnig saknað , sögðust hræddar en halda í vonina . „ Við elskum þig Tip og viljum að þú vitir að við erum að bíða eftir því að þú skjótir upp kollinum , “ sagði Ronnie . Jaqueline sagðist hrædd og í uppnámi en það væri ekki í boði að gefast upp .